พระวรวงศ์เธอ พระองค์เจ้าดนัยวรนุช

อำมาตย์เอก พระวรวงศ์เธอ พระองค์เจ้าดนัยวรนุช (พฤศจิกายน พ.ศ. 2422 - 5 ธันวาคม พ.ศ. 2455) เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมเอม จักรพันธุ์ ณ อยุธยา เมื่อเดือนพฤศจิกายน พ.ศ. 2422 เมื่อแรกประสูติมีพระอิสริยยศเป็นหม่อมเจ้า สมเด็จพระนางเจ้าสว่างวัฒนา พระบรมราชเทวี ทรงขอมาเลี้ยงดูด้วยกันกับสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ตั้งแต่ทรงเจริญชันษาได้ 6 ปี

วันที่ 11 กันยายน พ.ศ. 2435 หม่อมเจ้าดนัยวรนุชได้ผนวชเป็นสามเณร ณ พระอุโบสถ วัดพระศรีรัตนศาสดาราม โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ พระเจ้าน้องยาเธอ กรมหมื่นวชิรญาณวโรรส เป็นพระกรรมวาจาจารย์ ผนวชแล้วเสด็จไปประทับ ณ วัดบวรนิเวศราชวรวิหารข่าวทรงผนวชหม่อมเจ้าดนัยวรนุชเป็นสามเณร จนถึงวันที่ 22 มกราคม พ.ศ. 2435 จึงลาผนวชข่าวสมเด็จพระบรมโอรสาธิราชลาพระผนวช และวันที่ 23 สิงหาคม พ.ศ. 2447 ได้ผนวชเป็นพระภิกษุ ณ พระอุโบสถ วัดพระศรีรัตนศาสดาราม โดยมีพระเจ้าน้องยาเธอ กรมหมื่นวชิรญาณวโรรส เป็นพระอุปัชฌาย์ พระญาณวราภรณ์ (หม่อมราชวงศ์ชื่น สุจิตฺโต) เป็นพระกรรมวาจาจารย์ ผนวชแล้วประทับ ณ วัดบวรนิเวศราชวรวิหารการทรงผนวชพระองค์เจ้า หม่อมเจ้า และหม่อมราชวงษ์

หม่อมเจ้าดนัยวรนุชสิ้นชีพตักษัยด้วยพระโรค วัณโรค เมื่อวันที่ 5 ธันวาคม พ.ศ. 2455 ข่าวสิ้นชีพิตักษัย หม่อมเจ้าดนัยวรนุช วันที่ ๕ ธันวาคม รัตนโกสินทรศก ๑๓๑ สิริชันษา 35 ปี มีพระราชพิธีพระราชทานเพลิงศพ ณ พระเมรุ วัดราชาธิวาสราชวรวิหาร ต่อมาพระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ สถาปนาเป็นพระวรวงศ์เธอ พระองค์เจ้า เมื่อวันที่ 8 พฤศจิกายน พ.ศ. 2470พระบรมราชโองการ ประกาศตั้งพระวรวงศ์เธอพระองค์เจ้า

พระโอรสและพระธิดา
พระวรวงศ์เธอ พระองค์เจ้าดนัยวรนุช เสกสมรสกับหม่อมลิ้นจี่ จักรพันธุ์ ณ อยุธยา (สกุลเดิม สารสิน; 10 ตุลาคม พ.ศ. 2432 - 6 มกราคม พ.ศ. 2522) ธิดาของพระยาสารสินสวามิภักดิ์ (เทียนฮี้ สารสิน) มีพระโอรสและพระธิดา 2 คน ได้แก่
หม่อมราชวงศ์ภาคินัย จักรพันธุ์ (28 พฤศจิกายน พ.ศ. 2449 - 18 ตุลาคม พ.ศ. 2527) สมรสกับทองเจือ จักรพันธุ์ ณ อยุธยา (ถึงแก่กรรมเมื่อ 19 พฤษภาคม พ.ศ. 2542)
หม่อมราชวงศ์หญิงมาลัยพรรณ จักรพันธุ์ (13 สิงหาคม พ.ศ. 2451 - 23 มิถุนายน พ.ศ. 2545) สมรสกับหม่อมราชวงศ์พงศ์พรหม จักรพันธุ์ (โอรสในพระวรวงศ์เธอ พระองค์เจ้าทศศิริวงศ์) และหย่าในเวลาต่อมา

พระอิสริยยศ
หม่อมเจ้าดนัยวรนุช (พฤศจิกายน พ.ศ. 2422 - 5 ธันวาคม พ.ศ. 2455)
พระวรวงศ์เธอ พระองค์เจ้าดนัยวรนุช (พ.ศ. 2470 สถาปนาหลังสิ้นพระชนม์)

 เครื่องราชอิสริยาภรณ์ 
[http://www.ratchakitcha.soc.go.th/DATA/PDF/2454/D/1783.PDF  ราชกิจจานุเบกษา เล่ม 28 หน้า 1793 วันที่ 12 พฤศจิกายน ร.ศ.130
 (เดิมชื่อ ภูษณาภรณ์)ราชกิจจานุเบกษา, พระราชทานเครื่องราชอิสริยาภรณ์, เล่ม 10 ตอนที่ 38, 17 ธันวาคม ค.ศ. 1893, หน้า 415
ราชกิจจานุเบกษา, พระราชทานเหรียญรัตนาภรณ์, เล่ม 28, 12 มกราคม พ.ศ. 2455, หน้า 1798

 ราชตระกูล 

+พระราชตระกูลในสามรุ่นของ พระวรวงศ์เธอ พระองค์เจ้าดนัยวรนุช พระวรวงศ์เธอ พระองค์เจ้าดนัยวรนุช พระชนก:สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ พระอัยกาฝ่ายพระชนก:พระบาทสมเด็จพระจอมเกล้าเจ้าอยู่หัว พระปัยกาฝ่ายพระชนก:พระบาทสมเด็จพระพุทธเลิศหล้านภาลัย พระปัยยิกาฝ่ายพระชนก:สมเด็จพระศรีสุริเยนทราบรมราชินี พระอัยยิกาฝ่ายพระชนก:สมเด็จพระเทพศิรินทราบรมราชินี พระปัยกาฝ่ายพระชนก:สมเด็จพระบรมราชมาตามหัยกาเธอ กรมหมื่นมาตยาพิทักษ์ พระปัยยิกาฝ่ายพระชนก:หม่อมน้อย พระชนนี:หม่อมเอม จักรพันธุ์ ณ อยุธยา พระอัยกาฝ่ายพระชนนี:ไมมีข้อมูล พระปัยกาฝ่ายพระชนนี:ไมมีข้อมูล พระปัยยิกาฝ่ายพระชนนี: ไมมีข้อมูล พระอัยยิกาฝ่ายพระชนนี:ไมมีข้อมูล พระปัยกาฝ่ายพระชนนี: ไมมีข้อมูล พระปัยยิกาฝ่ายพระชนนี: ไม่มีข้อมูล

อ้างอิง


 Jeffy Finestone. 2542. สมุดพระรูป พระราชโอรส พระราชธิดา พระราชนัดาใน พระบาทสมเด็จพระจอมเกล้าเจ้าอยู่หัว. ปรียนันทนา รังสิต,ม.ร.ว. โลมาโฮลดิ้ง 

หมวดหมู่:ราชสกุลจักรพันธุ์
หมวดหมู่:พระวรวงศ์เธอ
หมวดหมู่:พระองค์เจ้ายก